মাটির পাহাড়
মাটির পাহাড় মহিউদ্দিন পরিচালিত ১৯৫৯ সালের বাংলাদেশী নাট্য চলচ্চিত্র। ছবিটির কাহিনী, চিত্রনাট্য ও সংলাপ লিখেছেন সৈয়দ শামসুল হক। এটি তৎকালীন পূর্ব পাকিস্তান চলচ্চিত্র উন্নয়ন কর্পোরেশন থেকে নির্মিত প্রথম চারটি চলচ্চিত্রের একটি। ছবিটি প্রযোজনা করেছেন সৈয়দ মোহাম্মদ পারভেজ এবং পরিবেশিত হয় স্টার ফিল্ম ডিস্টিবিউটর্সের ব্যানারে। এতে প্রধান চরিত্রে অভিনয় করেছেন কাফি খান, সুলতানা জামান, সুমিতা দেবী ও আনিস। চলচ্চিত্রটি ১৯৫৯ সালের ২৮ আগস্ট পূর্ব পাকিস্তানে মুক্তি পায়।